Niðurstöður liggja nú fyrir úr skýrsluhaldi nautgriparæktarinnar árið 2006 . Þær mótast að vonum talsvert af hinu breytta framleiðsluumhverfi á árinu þar sem markaðurinn kallaði eftir allri mjólk sem hægt var að framleiða sem verður að teljast mikil breyting frá framleiðslutakmörkunum undangenginna ára og áratuga . Þá fjölgar kúm sem eru skýrslufærðar yfir þúsund frá árinu 2005 , en talsvert yfir 90% af allri mjólk í landinu kemur frá búum sem eru í skýrsluhaldi . Þar sem búum í mjólkurframleiðslu fækkar með hverju ári stækka búin hratt og taldi meðalbúið 33,3 árskýr og hafði stækkað um það bil um 10% frá árinu áður . Ýmislegt nýtt og fróðlegt kemur í ljós þegar rýnt er í tölurnar . Þar á meðal eru vestlensk kúabú í tveimur efstu sætum yfir meðalnyt síðasta árs og þá eru tvær kýr úr landshlutanum meðal fimm efstu yfir meðalnyt . Í fyrsta sinn skilar íslensk kýr ársafurðum yfir 13 tonn , en það var kýrin Blúnda frá Helluvaði á Rangárvöllum sem skilaði sem nemur þrefalt hærri ársnyt en meðalkýr skilaði hér á landi fyrir aðeins örfáum árum síðan . Meðalafurðir eftir árskú á landinu eru nú 5.383 kg af mjólk og er það aukning um 102 kg frá árinu 2005 . Efnahlutföll breytast á æskilegan hátt , fituhlutfall lækkar lítillega en próteinhlutfall mjólkur hækkar . Hver kýr framleiðir þannig 5 kg meira af verðefnum árið 2006 en árið áður . Það vekur einnig athygli sá mikli og góði árangur sem vestlensk kúabú eru að ná . Á toppnum yfir afurðahæstu búin trónir bú þeirra Laufeyjar og Þrastar á Stakkhamri á Snæfellsnesi með samtals 7.896 kg. meðalafurðir eftir kúnna . Þau Laufey og Þröstur tóku fyrir nokkrum árum síðan við búi af foreldrum Laufeyjar og hafa byggt upp og stækkað búið verulega . Þau eru bæði langskólagengin í búfjárfræðum og hafa m.a. bæði starfað sem ráðunautar . Enginn vafi er á að menntun , reynsla og útsjónarsemi fer saman hjá þeim og skilar þannig verulega glæsilegum árangri í ræktuninni . Í öðru sæti yfir afurðahæstu búin á landinu er síðan kúabú Soffíu Jónsdóttur á Efri Brunná , Saurbæ í Dölum en þar mælist meðalnyt eftir árskú 7.742 kg . Mælt í efnamagni mjólkur eru tvö efstu búin þau sömu og eru með mesta mjólkurmagnið . Þetta eru meiri meðalafurðir á þessum tveimur efstu búum en dæmi eru um áður hér á landi . Afburðakýr einnig Þá eru fleiri bú í landshlutanum sem koma sér á spjöld sögunnar því í magni talið eru tvær kýr frá bæjunum Kvennabrekku í Miðdölum og Heggsstöðum í Andakíl sem eru í röðum afurðahæstu kúa hér á landi . Þær kýr sem skipa sér í 5 efstu sætin með magn mjólkur eru þessar :